समितियों को सक्रिय कर किए गए कार्यों की सूचना का विवरण देने के निर्देश
प्रतापगढ़ | कलेक्टरनेहा गिरि ने जिले में संचालित विभिन्न विभागों के माध्यम से संचालित विभिन्न समितियों के कार्यों की समीक्षा की। प्रत्येक समिति को सक्रिय कर निरंतर कार्य करते हुए किए गए कार्यों की सूचना, बैठक विवरण प्रस्तुत करने लिए जिले के सभी विभागों के उच्च अधिकारियों को निर्देश दिए। कलेक्टर ने कहा कि जहां आवश्यकता है, वहां समितियों का पुनर्गठन किया जाए। साथ ही जो कमेटियां अप्रासंगिक हो चुकी हैं, उन्हें समाप्त करने के प्रस्ताव दें। एक ही प्रकार की विभिन्न कमेटियों का विलीनीकरण और संशोधन करने के लिए भी प्रस्ताव दिए दें। अतिरिक्त जिला कलेक्टर अनुराग भार्गव ने प्रत्येक विभाग की संचालित कमेटी के एक-एक कार्य की बारीकी से समीक्षा की और सभी अधिकारियों को एक सप्ताह में तत्काल सूचना, प्रस्ताव और अनुपालना प्रेषित करने के निर्देश दिए। सीईओ डॉ. वीसी गर्ग ने जिला परिषद को हस्तांतरित विभागों के अधिकारियों को सक्रियता से कार्य करते हुए प्रगति की सूचना देने के निर्देश दिए तथा मनोनयन के प्रस्ताव मंगवाए। बैठक में पुलिस अधीक्षक कालूराम रावत, उपवन संरक्षक सुगना राम जाट, जिला उद्योग केंद्र के महाप्रबंधक हितेष जोशी, सीएमएचओ डॉ. ओपी बैरवा, एसई वाटर शेड गणेश लाल रोत, खेल एवं श्रम अधिकारी गिरधारी सिंह चौहान, जिला रसद अधिकारी बनवारी लाल मीना, टीओ सत्यनारायण राठी आदि विभागों के अधिकारी एवं कर्मचारी मौजूद थे।
hin_Deva hin_Deva